ওয়েবডেস্ক,বেঙ্গল টুডেঃ এবার সরকারিভাবেই নামবদলের প্রস্তাবে স্বীকৃতি। উত্তরপ্রদেশের রাজ্যপাল রাম নায়েক মুঘলসরাই স্টেশনের নাম বদলের রাজ্য সরকারের প্রস্তাবে তাঁর সম্মতি দিয়েছেন। এবার থেকে মুঘলসরাই স্টেশনের নাম দীনদয়াল উপাধ্যায় নগর। উত্তর প্রদেশ সরকার বিষয়টি নিয়ে নির্দেশিকাও জারি করেছে। কংগ্রেস এবং সমাজবাদী পার্টির মতো বিরোধীরা অবশ্য মুঘলসরাইয়ের নাম বদলে যোগী সরকারের পদক্ষেপের বিরোধিতা করেছে। বিগতবছরের জুন মাসে উত্তরপ্রদেশের মুখ্যমন্ত্রী যোগী আদিত্যনাথ ক্যাবিনেট বৈঠকে এই নাম বদলের প্রস্তাবের অনুমোদন দিয়েছিলেন। এরপরেই তা রেলমন্ত্রকের কাছে পাঠিয়ে দেওয়া হয়। রেলমন্ত্রকের অনুমোদনের পর তা পাঠানো হয় রাজ্যপালের কাছে। এই সিদ্ধান্তের মাধ্যমে দীনদয়াল উপাধ্যায়ের ভাবাদর্শের প্রতি বিজেপির…